CELEX: 32014R0627
Language: ro
Date: 2014-06-12 00:00:00
Title: Regulamentul (UE) nr. 627/2014 al Comisiei din 12 iunie 2014 de modificare a Regulamentului (UE) nr. 582/2011 pentru adaptarea acestuia la progresul tehnic în ceea ce privește monitorizarea particulelor în suspensie de către sistemul de diagnosticare la bord  Text cu relevanță pentru SEE

13.6.2014   
            
            
               RO
            
            
               Jurnalul Oficial al Uniunii Europene
            
            
               L 174/28
            
         REGULAMENTUL (UE) NR. 627/2014 AL COMISIEI
   din 12 iunie 2014
   de modificare a Regulamentului (UE) nr. 582/2011 pentru adaptarea acestuia la progresul tehnic în ceea ce privește monitorizarea particulelor în suspensie de către sistemul de diagnosticare la bord
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 595/2009 al Parlamentului European și al Consiliului din 18 iunie 2009 privind omologarea de tip a autovehiculelor și a motoarelor cu privire la emisiile provenite de la vehicule grele (Euro VI) și accesul la informații privind repararea și întreținerea vehiculelor și de modificare a Regulamentului (CE) nr. 715/2007 și a Directivei 2007/46/CE și de abrogare a Directivelor 80/1269/CEE, 2005/55/CE și 2005/78/CE (1), în special articolul 5 alineatul (4) și articolul 12 alineatul (3),
   întrucât:
   
               (1)
            
            
               Regulamentul (UE) nr. 582/2011 al Comisiei (2) stabilește obligația Comisiei de a evalua fezabilitatea tehnică a monitorizării, pentru vehiculele cu aprindere prin compresie, a performanței filtrelor de particule diesel (diesel particulate filter, DPF) în raport cu valorile-limită ale sistemelor de diagnosticare la bord (OBD threshold limit, OTL) stabilite în tabelul 1 din anexa X la regulamentul menționat.
            
         
               (2)
            
            
               Comisia a efectuat această evaluare și a ajuns la concluzia că tehnologia în măsură să monitorizeze funcționarea DPF în raport cu OTL este disponibilă. Evaluarea a arătat însă, în același timp, că este oportun să se amâne data de punere în aplicare a respectivelor cerințe de performanță ale DPF, pentru a oferi industriei un interval de pregătire adecvat, astfel încât aceasta să poată asigura atât disponibilitatea echipamentului, din perspectiva producției de serie, cât și adaptarea acestuia la vehicule. Prin urmare, este necesară adaptarea tabelului 1 din apendicele 9 la anexa I la Regulamentul (UE) nr. 582/2011, pentru a include noua dată de punere în aplicare.
            
         
               (3)
            
            
               În ceea ce privește motoarelor cu aprindere prin scânteie, în plus, tabelul 1 din apendicele 9 la anexa I la Regulamentul (UE) nr. 582/2011 ar trebui de asemenea adaptat prin introducerea unei coloane corespunzând cerinței de monitorizare a nivelurilor de monoxid de carbon în raport cu OTL-urile menționate în tabelul 2 din anexa X la Regulamentul (UE) nr. 582/2011, precum și a unei coloane corespunzând cerințelor de performanță în funcționare stabilite la punctele 6-6.5.5.1 din anexa X la regulamentul menționat.
            
         
               (4)
            
            
               Prin urmare, Regulamentul (UE) nr. 582/2011 ar trebui modificat în consecință.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului tehnic pentru autovehicule,
            
         ADOPTĂ PREZENTUL REGULAMENT:
   Articolul 1
   Regulamentul (UE) nr. 582/2011 se modifică după cum urmează:
   
               1.
            
            
               La articolul 4, alineatul (8) se înlocuiește cu următorul text:
               „(8)   Până la 31 decembrie 2015, în cazul unor noi tipuri de vehicule sau motoare, respectiv până la 31 decembrie 2016, în cazul tuturor vehiculelor noi vândute, înmatriculate sau puse în circulație pe teritoriul Uniunii, producătorul poate opta, la cerere, pentru aplicarea dispozițiilor alternative privind monitorizarea DPF specificate la punctul 2.3.3.3 din anexa X.”
            
         
               2.
            
            
               Anexa I se modifică în conformitate cu anexa la prezentul regulament.
            
         Articolul 2
   Omologările de tip acordate motoarelor și vehiculelor cu aprindere prin compresie în conformitate cu anexa I apendicele 9 tabelul 1 litera B, înainte de data aplicării prezentului regulament, rămân valabile după data respectivă.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 iunie 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 188, 18.7.2009, p. 1.
   
      (2)  Regulamentul (UE) nr. 582/2011 al Comisiei din 25 mai 2011 de punere în aplicare și de modificare a Regulamentului (CE) nr. 595/2009 al Parlamentului European și al Consiliului cu privire la emisiile provenite de la vehicule grele (Euro VI) și de modificare a anexelor I și III la Directiva 2007/46/CE a Parlamentului European și a Consiliului (JO L 167, 25.6.2011, p. 1).
   
      ANEXĂ
      Tabelul 1 din apendicele 9 la anexa I la Regulamentul (UE) nr. 582/2011 se înlocuiește cu următorul tabel:
      
         
            „Tabelul 1
         
         
                     Litera
                  
                  
                     OTL (1) NOx
                     
                  
                  
                     OTL (2) PM
                  
                  
                     OTL (6) CO
                  
                  
                     IUPR
                  
                  
                     Calitatea reactivului și consumul de reactiv
                  
                  
                     Date de punere în aplicare: tipuri noi
                  
                  
                     Date de punere în aplicare: toate vehiculele
                  
                  
                     Ultima dată a înmatriculării
                  
               
                     A
                  
                  
                     Rubrica «Perioada de tranziție» din tabelul 1 sau 2
                  
                  
                     Monitorizarea performanței (3)
                     
                  
                  
                      
                  
                  
                     Perioada de tranziție (7)
                     
                  
                  
                     Perioada de tranziție (4)
                     
                  
                  
                     31.12.2012
                  
                  
                     31.12.2013
                  
                  
                     31.8.2015 (9)
                     
                     30.12.2016 (10)
                     
                  
               
                     B (11)
                     
                  
                  
                     Rubrica «Perioada de tranziție» din tabelul 2
                  
                  
                      
                  
                  
                     Rubrica «Perioada de tranziție» din tabelul 2
                  
                  
                     Perioada de tranziție (7)
                     
                  
                  
                     Perioada de tranziție (4)
                     
                  
                  
                     1.9.2014
                  
                  
                     1.9.2015
                  
                  
                     30.12.2016
                  
               
                     C
                  
                  
                     Rubrica «Cerințe generale» din tabelul 1 sau 2
                  
                  
                     Rubrica «Cerințe generale» din tabelul 1
                  
                  
                     Rubrica «Cerințe generale» din tabelul 2
                  
                  
                     Cerințe generale (8)
                     
                  
                  
                     Cerințe generale (5)
                     
                  
                  
                     31.12.2015
                  
                  
                     31.12.2016
                  
                  
                      
                  
               
               
      
         (1)  Cerințele de monitorizare a «OTL NOx», specificate în tabelele 1 și 2 din anexa X.
      
         (2)  Cerințele de monitorizare a «OTL PM», specificate în tabelul 1 din anexa X.
      
         (3)  Cerințele privind «monitorizarea performanței», specificate la punctul 2.1.1 din anexa X.
      
         (4)  Cerințele «tranzitorii» privind calitatea și consumul de reactiv, specificate la punctele 7.1.1.1 și 8.4.1.1 din anexa XIII.
      
         (5)  Cerințele «generale» privind calitatea și consumul de reactiv, specificate la punctele 7.1.1 și 8.4.1 din anexa XIII.
      
         (6)  Cerințele de monitorizare a «OTL CO», specificate în tabelul 2 din anexa X.
      
         (7)  Cerințele «tranzitorii» privind IUPR, specificate la punctele 6.4.4, 6.5.5 și 6.5.5.1 din anexa X.
      
         (8)  Cerințele «generale» privind IUPR, specificate în secțiunea 6 din anexa X.
      
         (9)  Pentru motoarele cu aprindere prin scânteie și vehiculele echipate cu astfel de motoare.
      
         (10)  Pentru motoarele cu aprindere prin compresie și vehiculele echipate cu astfel de motoare.
      
         (11)  Se aplică doar motoarelor cu aprindere prin scânteie și vehiculelor echipate cu astfel de motoare.”